সাংবাদিকরা ভুল করলে ৫ লক্ষ টাকা জরিমানা হবে - প্রেস কাউন্সিল চেয়ারম্যান
বাংলাদেশ প্রেস কাউন্সিলের চেয়ারম্যান বিচারপতি নিজামুল হক নাসিম বলেছেন ১০ লক্ষ টাকা নয়, সাংবাদিক ও পত্রিকা ভুল করলে ৫ লক্ষ টাকা জরিমানা করে আইন পাশ করবে প্রেস কাউন্সিল। এই আইনটি দ্রুত সময়ের মধ্যে সংসদে তোলা হবে।
মঙ্গলবার (৩১ অক্টোবর) লালমনিরহাট সার্কিট হাউজে হলুদ সাংবাদিকতা প্রতিরোধ ও বস্তুনিষ্ঠ সাংবাদিকতা শীর্ষক প্রশিক্ষণ কর্মশালায় বক্তব্যে এসব কথা বলেন তিনি।
তিনি বলেন, সাংবাদিকদের তালিকা তৈরীতে পত্রিকা গুলো সহযোগিতা করছে না। আমরা প্রেস কাউন্সিল থেকে পরিচয় পত্র দেয়ার সিদ্ধান্ত নিয়েছি। আমরা সকল সাংবাদিকের তালিকা করতে চাই। যাতে হলুদ সাংবাদিকতা আর না থাকে। আমরা প্রেস কাউন্সিল থেকে পরিচয় পত্র দেয়ার সিদ্ধান্ত নিয়েছি। ধীরে ধীরে তালিকা করে এসব পরিকল্পনা বাস্তবায়ন করা হবে।
কর্মশালায় আরো বক্তব্য রাখেন, বাংলাদেশ প্রেস কাউন্সিলের সচিব শ্যামল চন্দ্র কর্মকার, লালমনিরহাটের অতিরিক্ত জেলা প্রশাসক টি.এম মমিন, জেলা তথ্য অফিসার মামুনুর রশীদ। এসময় লালমনিরহাট জেলায় কর্মরত বিভিন্ন ইলেকট্রনিক ও প্রিন্ট মিডিয়ার অর্ধশত সাংবাদিক উপস্থিত ছিলেন। পরে কর্মশালায় অংশগ্রহণকারীদের সাংবাদিকদের মাঝে প্রেস কাউন্সিলের পক্ষ থেকে সনদ বিতরণ করা হয়।


বাংলাদেশ প্রেস কাউন্সিলের চেয়ারম্যান বিচারপতি নিজামুল হক নাসিম বলেছেন ১০ লক্ষ টাকা নয়, সাংবাদিক ও পত্রিকা ভুল করলে ৫ লক্ষ টাকা জরিমানা করে আইন পাশ করবে প্রেস কাউন্সিল। এই আইনটি দ্রুত সময়ের মধ্যে সংসদে তোলা হবে।